**SIA „Dobeles un apkārtnes slimnīca.”**

**saimnieciskās darbības analīze par 2019.gadu.**

Saimnieciskās darbības analīze balstās uz informāciju, kas iegūta no SIA “ **Dobeles un apkārtnes slimnīca**” 2019.gada pārskata, kas kā vienots kopums sastāv no finanšu pārskata un vadības ziņojuma par sabiedrības attīstību pārskata gadā.

SIA ”DZ Birojs” (licence Nr.108) zvērināts revidents Anna Jesemčika (sertifikāts Nr.125) par 2019.gada finanšu pārskatu sniegusi atzinumu bez piezīmēm.

Kapitālsabiedrības galvenie darbības veidi ir NACE 86.10 – slimnīcu darbība, NACE 68.20 – sava nekustamā īpašuma izīrēšana un iznomāšana, NACE 35.30 – tvaika un karstā ūdens piegāde.

Kapitālsabiedrības pamatkapitālu veido 100% vienīgā dalībnieka Dobeles novada pašvaldības mantiskais ieguldījums un tas sastāda 6800000 euro, Pārskata gadā nav veikta pamatkapitāla palielināšana. Palielināt pamatkapitālu, iekļaujot pašvaldības ieguldījumu pamatkapitālā un iepriekšējo gadu nesadalītās peļņas daļu ir plānots 2020.gadā.

SIA “ **Dobeles un apkārtnes slimnīca**” vidējais nodarbināto skaits 2019.gadā ir 278 strādājošie ar vidējo darba samaksu normālā darba laika ietvaros 1204 euro mēnesī. Salīdzinājumā ar 2018.gadu vidējais strādājošo skaits palielinājies par 9 darbinieku jeb par 3.5%, darba samaksa salīdzinājumā ar 2018.gadu pieaugusi vidēji par 186 euro jeb 18%.

2019.gadā kapitālsabiedrībā veikti nepieciešamie telpu un iekārtu, inženierbūvju remontdarbi. Iesaistoties Eiropas līdzfinansētajā projektā, iesākta būvprojekta izstrāde un tika veikti citi sagatavošanas darbi internā bloka un rehabilitācijas nodaļas renovācijai.

Svarīgākais un neatliekami veicamais lielākais darbs 2020.gadā ir minētā projekta turpināšana. Bez tam finansiālo iespēju robežās plānots veikt jaunu medicīnas iekārtu iegādi un nolietotās nomaiņu. Līgumi ar Nacionālo veselības dienestu 2020.gadam par valsts budžeta finanšu līdzekļiem stacionārai un ambulatorai aprūpei ir noslēgti, bet valstī izsludinātā Ārkārtas situācija sakarā ar Covid-19 rada šaubas par iespēju to izpildei un iespējamām korekcijām nākotnē.

1.tabula



1. SIA “**Dobeles un apkārtnes slimnīca**” peļņas vai zaudējumu aprēķina struktūra un dinamika.

SIA “**Dobeles un apkārtnes slimnīca**” kopējie ieņēmumi 2019.gadā salīdzinot ar 2018.gadu palielinājušies par 754289 euro jeb 13.10%. Kopējo ieņēmumu palielinājumu galvenokārt ietekmējis neto apgrozījuma palielinājums par 757206 euro jeb 13.37% un pārējo uzņēmuma saimnieciskās darbības ieņēmumu samazinājums par 2917 euro jeb 3.03%. Kopējo ieņēmumu struktūrā būtiskas izmaiņas nav notikušas, nedaudz samazinājies pārējo uzņēmuma saimnieciskās darbības ieņēmumu īpatsvars.

Kapitālsabiedrības neto apgrozījuma pieaugumu galvenokārt ietekmēja valsts finansējuma pieaugums veselības aprūpes pakalpojumiem un bezmaksas asins preparātiem. Summāri pieauguši iedalītie valsts budžeta līdzekļi rezidentu apmācībām. Neto apgrozījuma struktūrā 2019.gadā salīdzinot ar 2018.gadu izmaiņas nav notikušas, vislielāko īpatsvaru 87.55% veido finansējums no valsts budžeta apmaksātu veselības aprūpes pakalpojumu sniegšanai.

Pārējos uzņēmuma saimnieciskās darbības ieņēmumus veido ieņēmumi no neapdzīvojamo telpu izirēšanas, komforta palātām dzemdību nodaļas klientēm, autotransporta un ēdināšanas pakalpojumiem. Ieņēmumu samazinājumu galvenokārt ietekmēja ēdināšanas pakalpojumu samazinājums par 2197 euro, jeb 34.3%. (2018.gadā šos pakalpojumus izmantoja būvnieki). Par 986 euro, jeb 5.9% samazinājās ieņēmumi par komforta palātu izmantošanu dzemdību nodaļā (vajadzētu veikt palātu kosmētisko remontu).

SIA “**Dobeles un apkārtnes slimnīca**” kopējās izmaksas par 2019.gadu salīdzinot ar 2018.gadu pieaugušas par 788838 euro jeb 14.74%. Izmaksu pieaugumu galvenokārt ietekmēja ražošanas izmaksu pieaugums par 765494 jeb 15.21%, administrācijas izmaksas pieaugušas par 43748 euro jeb 25.09% un pārējās uzņēmuma saimnieciskās darbības izmaksas samazinājušās par 20404 euro jeb 14.16%. Kopējo izmaksu struktūrā būtiskas izmaiņas nav notikušas, joprojām lielāko īpatsvaru – 94.43% veido ražošanas izmaksas. Administrācijas izmaksas – 3.55%, pārējās – 2.01%.

Kapitālsabiedrības ražošanas izmaksu pieaugumu galvenokārt ietekmēja ar darba samaksu saistīto izdevumu pieaugums par 678713 euro jeb 19.1%, izdevumi medikamentu un ārstniecības līdzekļu iegādei pieauguši par 41481 euro jeb 6.8%. Par 71771 euro, jeb 29.9% pieauguši izdevumi materiālu iegādei un veicamo darbu apmaksai (lielāks akcents iekštelpu, komunikāciju sakārtošanai). Tomēr manāmi, par 31801 euro, jeb 13.6% samazinājušies izdevumi energomateriālu un resursu apmaksai (pēc ēku siltināšanas mazāks gāzes patēriņš, silti laika apstākļi). Nedaudz, par 4109 euro, jeb 1.2% ir palielinājies izdevumos ieskaitāmais pamatlīdzekļu nolietojums (lietojam iekārtas, kurām nav atlikuma vērtības, maz aizvietojam ar jaunām).

Ražošanas izmaksu struktūrā 2019.gadā salīdzinot ar 2018.gadu būtiskas izmaiņas nav notikušas, lielāko īpatsvaru – 73.0% veido ar darba samaksu saistītās izmaksas, medikamentu un ārstniecības līdzekļu iegādes izmaksas veido – 11.2%, pamatlīdzekļu nolietojum – 5.9%.

Kapitālsabiedrības administrācijas izmaksas 2019.gadā salīdzinot ar 2018.gadu. pieaugušas par 43748 euro, jeb 25.09%. Izmaksu pieaugumu galvenokārt ietekmēja ar darba samaksu saistīto izmaksu pieaugums par 31324 euro, jeb 25.2% (nav objektīvs – 2018.gadā vadītāja slimības dēļ par 15000 bija mazākas izmaksas; 2019.gadā bija darba samaksas pieaugums mediķiem). Par 1440 euro, jeb 11.2% palielinājās izmaksas biroja preču un veidlapu iegādei (jaunas medicīniskās veidlapas no tipogrāfijas, printeru kārtridži datorizētu veidlapu izdrukām). Par 10111 euro, jeb 826% palielinājās izmaksas reprezentācijām (gada nogalē tika organizēts Slimnīcas 100-gadei veltīts saviesīgs pasākums).

Administrācijas izmaksu struktūrā 2019.gadā salīdzinot ar 2018.gadu būtiskas izmaiņas nav notikušas, vislielāko īpatsvaru 71.4% veido ar darba samaksu saistītie izdevumi.

Kapitālsabiedrības pārējo saimnieciskās darbības izmaksu samazinājums par 20404 euro, jeb 14.16%, galvenokārt saistīts ar atvaļinājumu izmaksām nepieciešamo uzkrājumu summas samazināšanos par 12530 euro, jeb 19.3% un citu izdevumu summas samazināšanās par 11001 euro, jeb 51% (2018.gadā materiālo vērtību vienības, kuru iegādes vērtība bija zem 300 euro tika izslēgtas no pamatlīdzekļiem un uzskaitītas inventārā. To atlikusī vērtība 10136 euro vērtībā tika iekļauta izdevumos kā pamatlīdzekļu atlikušās vērtības norakstīšana).

Pārējo saimnieciskās darbības izmaksu struktūrā 2019.gadā salīdzinot ar 2018.gadu nav notikušas būtiskas izmaiņas un lielāko īpatsvaru, 42.24% veido uzkrājumu summa atvaļinājumu izmaksām.

SIA “**Dobeles un apkārtnes slimnīca**” valsts budžetā samaksāto nodokļu summas pieaugušas par 40716 euro jeb 2.2%. Par 2019.gadu uzņēmumu ienākuma nodoklis nav aprēķināts.

Neskatoties uz to, ka SIA “**Dobeles un apkārtnes slimnīca**” 2019.gadā salīdzinot ar 2018.gadu uz katru neto apgrozījuma vienību pieaugušas ražošanas izmaksas par 1.01, un administrācijas izmaksas par 0.06, bet pārējās saimnieciskās darbības izmaksas samazinājušās par 0.03, gadu noslēdza ar 374332 euro lielu peļņu, kas salīdzinājumā ar 2018.gadu gan samazinājusies par 34549 euro, jeb 8.45%. SIA “**Dobeles un apkārtnes slimnīca**” pārskata perioda peļņa uz katru neto apgrozījuma vienību ir 0.06, kas nedaudz mazāka par peļņu ko kapitālsabiedrība guva 2018.gadā.

2.tabula



2. SIA “**Dobeles un apkārtnes slimnīca**” bilances struktūra un dinamika.

SIA “**Dobeles un apkārtnes slimnīca**” 2019.gadā bilances kopsumma salīdzinot ar 2018.gadu pieaugusi par 257964 eurojeb 2.91%.

Bilances aktīva pieaugumu galvenokārt ietekmējis apgrozāmo līdzekļu pieaugums par 1437684 euro, jeb 9.38%. Ilgtermiņa ieguldījumi samazinājušies par 179720 euro,jeb 4.27%.

Ilgtermiņa ieguldījumu vērtības samazinājums salīdzinot ar 2018.gadu, galvenokārt, saistīts ar pamatlīdzekļu vērtības samazināšanos, jo salīdzinoši maz pirkti jauni, 2018.gadā to sastāvā tika ieskaitītā veiktās renovācijas summa 2000000 euro apmērā. Ilgtermiņa ieguldījumi bilances aktīva struktūrā veido 44.10% un to īpatsvars salīdzinājumā ar 2018.gadu ir samazinājies par 3.31%.

Kapitālsabiedrības apgrozāmo līdzekļu palielinājums galvenokārt ietekmēja naudas līdzekļu atlikuma palielinājums uz pārskata perioda beigām par 419029 euro, jeb 9.37%.

Debitoru saistības ir pieaugušas par 17910 euro, jeb 11.9%, krājumi pieauguši par 745 euro, jeb 1.69%.

Apgrozāmo līdzekļu struktūrā 2019.gadā salīdzinot ar 2018.gadu notikušas nelielas izmaiņas (pārskata gada beigās nav avansa maksājumi par krājumiem), bet joprojām lielāko īpatsvaru 95.82% veido mobilie finanšu resursi - naudas līdzekļi.

Kapitālsabiedrības krājumus veido medicīnas preču, pārtikas un meteriālu noliktavu atlikumi un tie ir pārbaudīti gada inventarizācijā

Kapitālsabiedrības debitoru saistību pieaugumu 2019.gadā salīdzinot ar 2018.gadu galvenokārt ietekmēja Nacionālā veselības dienesta parāda palielināšanās par 53979 euro jeb 53.5% (nesamaksātais pārskata gada decembra darbs). Citu debitoru summas samazinājums par 32381 euro, jeb 94.64% saistīts ar uzņēmuma ienākuma nodokļa pārmaksas summas apgūšanu pārnesot to citu nodokļu maksājamās summas samazināšanai.

Pircēju un pasūtītāju parādus veido neapmaksātie rēķini par sniegtajiem pakalpojumiem. Uzkrājumi šaubīgajiem debitoriem tiek veidoti gadījumos, kad parāds netiek atgūts ilgāk par vienu gadu un kapitālsabiedrības vadība uzskata, ka tā atgūšana ir apšaubāma. Bilancē debitoru parādi uzrādīti atskaitot šaudīgos.

Citus debitorus veido budžetā nesamaksātais pievienotās vērtības nodokļa summa no uzkrātām saistībām un nesaņemta summa no norēķiniem POS terminālā.

Nākamo periodu izmaksas veido autotransporta operatīvā līzinga pirmās iemaksas summa, laikrakstu, žurnālu abonēšana, e-vides vietnēs uz noteiktu laiku izvietotā informācija un citas izmaksas, kas izdarītas pirms bilances sastādīšanas datuma, bet atiecas uz nākamajiem gadiem.

SIA ” **Dobeles un apkārtnes slimnīca**” bilances pasīva izmaiņas 2019.gadā salīdzinot ar 2018.gadu galvenokārt saistītas ar pašu kapitāla vērtības pieaugumu par 431247 euro jeb 5.96%, vienlaicīgi samazinoties saistībām pret kreditoriem par 173283 euro, jeb 10.6%.

Pašu kapitāla vērtības pieaugums saistīts ar nesadalītās peļņas pieaugumu un rezervēs līdz pamatkapitāla pārreģistrēšanai turēto Pašvaldības ieguldījumu. Kapitālsabiedrības pašu kapitāls veido 83.98% no bilances pasīva kopsummas. Pašu kapitāla atruktūrā 2019.gadā salīdzinot ar 2018.gadu būtiskas izmaiņas nav notikušas, vislielāko īpatsvaru – 88.70% veido pamatkapitāls.

Kreditoru saistību struktūrā 2019.gadā salīdzinot ar 2018.gadu būtiskas izmaiņas nav notikušas, ilgtermiņa un īstermiņa saistību īpatsvars, attiecīgi ir 48.97% un 51.03%.

Kapitālsabiedrības ilgtermiņa kreditorus veido nākamo periodu ieņēmumu summas un 2019.gadā salīdzinot ar 2018.gadu tās ir samazinājušās par 29091 euro, jeb 3.9%.

Kapitālsabiedrības īstermiņa kreditori 2019.gadā salīdzinot ar 2018.gadu samazinājušies par 144192 euro jeb 16.2%. Īstermiņa kreditoru saistību samazinājumu galvenokārt ietekmēja parādu piegādātājiem un darbuzņēmējiem samazinājums par 173684 euro jeb 87.94% (samaksāts būvniekiem par 2018.gada nogalē veiktajiem darbiem), nodokļu un sociālās nodrošināšanas maksājumu samazinājums par 79571 euro, jeb 31.41%, uzkrāto saistību pieaugums par 50855 euro jeb 21.6% un piaugums pārējiem kreditoriem par 58158 euro, jeb 33.27%.

Īstermiņa kreditoru saistību struktūrā 2019.gadā salīdzinot ar 2018.gadu ir notikušas nelielas izmaiņas. 2019.gadā vislielāko īpatsvaru 38.38% veido uzkrātās saistības (iepriekš 26.45%), 31.23% - pārējie kreditori (iepriekš 19.64%) un tikai 23.29% - nodokļi (iepriekš – 28.46%), parādi piegādātājiem un darbuzņēmējiem veido tikai 3.19% (iepriekš 22.19%).

Kapitālsabiedrības nodokļu un sociālās nodrošināšanas maksājumu samazinājumu galvenokārt ietekmēja pievienotās vērtības nodokļa saistību summas samazinājums par 94751 euro, jeb 96.7% (arī saistīts ar reversa PVN no būvdarbiem). Summāri gan pieaugušas ieturētā algas nodokļa saistības (saistīts ar darba samaksas pieaugumu).

Nodokļu un sociālās nodrošināšanas maksājumu struktūrā 2019.gadā salīdzinot ar 2018.gadu būtiskas izmaiņas nav notikušas. Vislielāko īpatsvaru – 57.67% veido valsts sociālās apdrošināšanas obligātās iemaksas.

Kapitālsabiedrības parādus piegādātājiem un darbuzņēmējiem veido saistības par saņemtajiem, bet vēl neapmaksātajiem rēķiniem (maksājumu saistību termiņš nav iestājies). Parādu piegādātājiem un darbuzņēmējiem struktūrā vislielāko īpatsvaru 47.93% veido SIA “Dobeles enerģija” parāds par patērēto dabas gāzi.

Kapitālsabiedrības pārējos kreditorus veido neizmaksātā darba alga par 2019.gada decembri un tās saistības salīdzinājumā ar 2018.gadu pieaugušas par 58158 euro, jeb 33.27%.

Kapitālsabiedrības uzkrātās saistības pārskata gada beigās veido aprēķinātās atlīdzības summas par neizmantotajiem atvaļinājumiem un ar to saistītajām valsts sociālās apdrošināšanas obligātajām iemaksām 276280 euro apmērā (ir palielinājušās par 52248 euro), kā arī saistību summas pret piegādātājiem un darbuzņēmējiem par pārskata gadā saņemtajām precēm vai pakalpojumiem, par kurām bilances datumā vēl nav saņemts rēķins 10048 euro apmērā (samazinājušās par 1393 euro).

“**Dobeles un apkārtnes slimnīca**” 2019.gada par 1.6 punkti ir pieaudzis likviditātes koeficients un tas ir 6.8 (2018.gadā bija 5.2). Kapitālsabiedrībai pieaug apgrozāmie līdzekļi vienlaicīgi samazinoties saistībām. Samaksāts iepriekšējā gada parāds no iepriekšējā gada naudas atlikuma, 2019.gadā ienākošie naudas līdzekļi tērēti mazāk. Plāno lielākus tēriņus turpmākos gados. Kapitālsabiedrībai nepastāv likviditātes problēmu.

Kapitālsabiedrības saistību īpatsvars bilancē attiecībā pret pašu kapitālu ir 0.19, kas nozīmē, ka aizņemtie līdzekļi sastāda 19% no pašu kapitāla kopsummas.

Kapitālsabiedrības komerciālā rentabilitāte un bruto peļņas rentabilitāte salīdzinot ar 2018.gadu nedaudz samazinājusies, jo apgrozījums audzis straujāk kā peļņas rādītāji. (par 1.3% ir samazinājusies bruto peļņa, par 13.4% ir palielinājies neto apgrozījums).

Ekonomiskās un finansiālās rentabilitātes rādītāji attiecībā pret 2018.gadu būtiski nav mainījušies. Neskatoties uz to, ka ir samazinājusies Sabiedrības pārskata gada peļņa, tas ir noslēgts bez zaudējumiem. Ir izvērtēti iespējamie riski saistībā ar darba spēka izmaksu pieaugumu un ņemot vērā, ka pamatdarbības veikšanai ir noslēgti nepieciešamie līgumi ar Nacionālo veselības dienestu, nav pamata šaubīties par SIA darbības veiksmīgu turpināšanu un to, ka plānotie darbi un iekārtu iegādes tiks realizētas. SIA “Dobeles un apkārtnes slimnīca” darbība 2019.gadā vērtējama labi.

SIA SIA “Dobeles un apkārtnes slimnīca” valdes priekšsēdētājs lūdz 2019.gada peļņu atstāt nesadalītu un izmantot to Kapitālsabiedrības attīstībai un medicīnisko iekārtu iegādei.

2020.gada 12.maijs